Document ID: /fineweb-2-swissfilter-quality_10-filterrobots/filtered/01307.jsonl.gz/1596

UJËRAT E DETIT MESDHE MARRIN JETËN E 9 EMIGRANTËVE
Së paku 9 emigrantë kanë humbur jetën dhe 10 të tjerë konsiderohen të zhdukur, në mesin e tyre 4 fëmijë, gjatë tentimit të tyre për të kaluar Detin Mesdhe.
Gjatë aksionit për shpëtimin e emigrantëve, është arritur që të shpëtohet jeta e 120 personave, por ekziston frika se numri i personave që kanë humbur jetën është më i madhe se që është raportuar, njofton organizata e Mjekëve pa Kufij, e cila krahas ushtrisë është duke qëndruar në ujërat e Detit Mesdhe për t’u ofruar ndihmë emigrantëve.
Roja bregdetare italiane, ka njoftuar se vetëm gjatë ditës së sotme kanë shpëtuar jetën e 1000 emigrantëve, të cilët u ishin drejtuar brigjeve italiane me barka dhe anija të vogla.